Man bly in aanhouding weens Bettysbaai se brande | Netwerk24
Deur Jenna Etheridge, News24 08 Januarie 2019 15:48
Die brand wat in Bettysbaai begin het, het Dinsdag verder in die omgewing van die Kogelberg-natuurreservaat versprei.Foto: Adrian de Kock
Die man wat daarvan beskuldig word dat hy die Bettysbaai-brande begin het, bly in aanhouding nadat hy Maandag in die landdroshof in Caledon verskyn het.
Shelton April (34) sal met sy volgende hofverskyning op 14 Januarie om borgtog aansoek doen.
Hy staar aanklagte in die gesig van die oortreding van wetgewing vir die bestuur van 'n beskermde gebied, vir die beweerde stig van 'n brand, die afvuur van iets wat 'n brand kon begin, asook optrede wat tot 'n brand kan lei, sê lt.kol. André Traut, polisiewoordvoerder in die Wes-Kaap.
Daar is vroeër beweer dat 'n noodfakkel wat op Oujaarsaand afgevuur is, die brand by Bettysbaai begin het.